המפקדת

המפקדת היא סדרת דרמה קומית ישראלית שנוצרה על ידי ניר ברגר ועטרה פריש שגם מביימת את הסדרה. הסדרה מתמקדת באתגרי הפיקוד על מחלקה של טירוניות מקא"ם (בסדרה: "חיילות איתן"). רוב הדמויות המרכזיות בסדרה הן נשים צעירות, מפקדות וחיילות, והיא בוחנת את מערכות היחסים ביניהן בצל אינטרסים אישיים ומקצועיים. הסדרה משודרת החל מ-15 באפריל 2021 בכאן 11. ב-2 ביוני 2023 עלו שתי העונות הראשונות של הסדרה בנטפליקס ישראל. העלילה מתרחשת בפלוגת געש של בסיס הטירונים הבדיוני "ארז", השייך למערך מגל בצה"ל. הדמות המרכזית, נועה לויתן (אלונה סער) היא קצינת חמ"ל קפדנית בדרגת סג"ם, שלא עברה השלמה חילית בעקבות ציון סוציומטרי נמוך. בשל פציעת מפקדת מחלקה נערצת (המ"מ סאלי, תימור כהן) ביום קליטת טירוניות חדשות, היא ממונה להחליפה בלית ברירה. הסגל תחת פיקודה מורכב מסמלת (מיה לנדסמן) ושלוש מ"כיות, הקשורות מאוד לקודמתה בתפקיד. המחזור אותו מקבלת נועה הוא מחזור גיוס מאתגר במיוחד: עליה ועל צוותה להכשיר קבוצת טירוניות בעלות צרכים מיוחדים - "חיילות איתן", אשר מתקשות לקבל את חוקי המשמעת ואת מרות המפקדות. במהלך הטירונות המפקדות נתקלות בקשיים רבים, ומתמודדות עם הפרות משמעת, גניבות, הפרת השילוב הראוי, שקרים ועוד. המ"פ כפיר (דור הררי) מביע תסכול רב מתפקודה של נועה, שמנסה להוכיח את עצמה. העונה הראשונה של הסדרה מסתיימת בפיזורן של החיילות לשירותן הסדיר בתום הטירונות. בעונה השנייה מקבלת המחלקה של נועה מחזור עתודאים. ספיר כהן, סמלת המחלקה מועברת ליחידה אחרת. את מקומה של המ"כית ערבה תופס רב"ט מייקי (מיכאל זפסוצקי) ולפלוגה נכנסת לראשונה סמ"פ טולי (נועם לוגסי) שלוקחת את מושכות הניהול למורת רוחם של המ"מ נועה והמ"פ כפיר. בניסיון לתקן את הרושם השלילי שהיא וצוותה הותירו על סגל הפיקוד, היא מעבירה למחלקה שלה את האחיין של מפקדת הבסיס, הלל אדירי, אשר מתקשה להשתלב בה. מחלקת הטירונים נבחרת לשמש פיילוט למודל חדש בשם "טירונות 2025", אותו מטמיעה סמ"פ טולי. במהלך המחזור, סגל המחלקה מתמודד עם דילמות פיקודיות של עמידה במשימה והטמעת נהלים חדשים אל מול קרבות אגו בתוך הפלוגה. בעונה השלישית נועה עוברת תהליך אישי, כאשר היא מבודדת ומואשמת בבגידה בעקבות דיווח למצ"ח, שגרם לפשיטה של מצ"ח על הבסיס והכנסה של חיילים רבים לכלא בעקבות החזקת וצריכת סמים. כפיר, ששיתף עם נועה פעולה בנוגע לדיווח, עבר לתפקיד מפקד החמ"ל של הבסיס, טולי הפכה למפקדת הפלוגה של הטירונים ופיתחה מערכת יחסים עם צימר. צליל שחזרה מקורס קצינים הפכה למ"מ טירונים. בשנת 2017 יצרה עטרה פריש במסגרת לימודיה את הסרט הקצר "מכתב אהבה למ"מ שלי" בתור פרויקט הגמר שלה. הסרט זכה להצלחה והוקרן בפסטיבלים מובילים בעולם. לטובת פיתוח הסרט הקצר לסדרה גייסה פריש את ניר ברגר, אותו הכירה במהלך לימודיה באוניברסיטת תל אביב, כשותף לכתיבת הסדרה. הסדרה צולמה בבית ספר תיכון נטוש באזור רמלה-לוד, שעוצב מחדש כבסיס צבאי לטובת צילומי הסדרה. בעונה 3, חלק מהפרקים צולמו במתחם ששימש בעבר את הטלוויזיה החינוכית הישראלית. ב-20 באפריל 2021, שבוע בלבד לאחר עליית הסדרה לאוויר, הסדרה חודשה לעונה שנייה שתצולם בתחילת שנת 2022. ב-20 בנובמבר 2022 חודשה הסדרה לעונה שלישית, שתהיה העונה האחרונה של הסדרה. העונה השלישית והאחרונה הייתה אמורה לעלות לאוויר ב-2 בספטמבר 2024, אך עלייתה לאוויר נדחתה ל-8 בספטמבר בעקבות איתורן של גופות שישה ישראלים שנחטפו במתקפת הפתע על ישראל. שני הפרקים האחרונים של אותה עונה היו אמורים להיות משודרים ב-1 באוקטובר 2024, אבל שידורם גם נדחה בשל מתקפת הטילים מאיראן באותו יום. הסדרה זכתה בעיקר לביקורת חיובית, המשבחת שילוב בקאסט של שחקנים לא מפורסמים, את הדמויות ועל כך שהיא לא מנסה להעביר מסרים וביקורת על תפקוד הצבא, אלא מתמקדת ביחסי אנוש. השחקנית הראשית, אלונה סער הוגדרה כ"התגלית הכי נכונה של התקופה" על ידי מאקו, שהשווה את הסדרה לסרט ישראלי עם נושא דומה, "אפס ביחסי אנוש". במקביל, הועלתה ביקורת הטוענת שהטירוניות בעונה הראשונה כנערות מקא"ם הוצגו באופן מבייש, בצורה שחיזקה את הסטיגמה השלילית כנגדן. עם עליית העונה השלישית, שהתרחשה במהלך מלחמת חרבות ברזל וחודשים לאחר המחדל הצבאי שהתרחש במהלך מתקפת הפתע על ישראל, נכתב בביקורת שפורסמה ב"ישראל היום" על ידי ניר וולף, כי הסדרה מציגה את צה"ל בצורה ריאליסטית יותר מאשר סדרות כמו "פאודה" או "שמיים אדומים", המשדרות פאתוס הרואי. וולף ציין שהחברה הישראלית מכירה את ההתנהלות העקומה של צה"ל בזמן השירות הצבאי ולכן הסדרה מצליחה לשקף את המציאות הצבאית בצורה נכונה יותר וכי הסדרה מציגה את ”הזחיחות והזלזול, ההתנהלות המופקרת, ההתעסקות בזוטות והעובדה שצה"ל הוא כבר לא מה שדמיינו שהוא”. בטקס פרסי האקדמיה לטלוויזיה לשנת 2021 לסדרה היו 16 מועמדויות ב-14 קטגוריות, מתוכן זכתה בעשרה פרסים, בהם פרסי הדרמה הקומית הטובה ביותר, הבימוי הטוב ביותר, התסריט הטוב ביותר, השחקנית הראשית הטובה ביותר (אלונה סער) ושחקנית המשנה הטובה ביותר (מיה לנדסמן). אתר האינטרנט הרשמי של המפקדת "המפקדת", במסד הנתונים הקולנועיים IMDb (באנגלית) "המפקדת", באתר אידיבי "המפקדת", במסד הנתונים הקולנועיים KinoPoisk (ברוסית) "המפקדת", סרטונים בערוץ היוטיוב "המפקדת", במיזם "אישים" לתיעוד היצירה הישראלית "עיניים אליי" - אקו & תומר כץ (D Fine Us) | שיר הנושא מתוך הסדרה המפקדת בערוץ היוטיוב של כאן 11 פסקול הסדרה "המפקדת" "כשהשתחררתי, גיליתי כמה הכל היה מטומטם": הסדרה החדשה שמציגה את צה"ל כפי שעוד לא ראינו, באתר וואלה, 12 באפריל 2021 איתמר קציר, ביקור בסט של "המפקדת" מגלה איך מצלמים "פייק צבא" בזמן מלחמה, באתר הארץ, 28 בדצמבר 2023 רועי אבן, ‏מאה ביחסי אנוש, באתר ‏מאקו‏, 15 באפריל 2021 עידו ישעיהו‏, המסדר יימתח להקשב: "המפקדת" צריכה להיות הלהיט הבא של כאן 11, באתר וואלה, 15 באפריל 2021 חגית גינזבורג, "המפקדת": ייתכן שתופתעו לגלות כמה היא טובה, באתר הארץ, 16 באפריל 2021 צוף ישראלי, ‏סיפורה של קצינה: "המפקדת" מעט נישתית אבל זה עובד, ובגדול, באתר מעריב אונליין, 16 באפריל 2021 סמדר שילוני, לא נכנעת לקיטש אך עדיין מרגשת: "המפקדת" מייצרת חוויית צפיה כמעט מושלמת, באתר ynet, 16 באפריל 2021 אביב עגיב, ‏ביקורת סדרות: "המפקדת" תעשה לצבא את מה ש"חזרות" עשתה לתיאטרון, באתר "סרוגים", 18 באפריל 2021 יעל שוב, ‏"המפקדת" היא לא עוד סדרה על צבא. וזה הקסם שלה, באתר "Time Out ישראל", 18 באפריל 2021 עיניים אלי: המפקדת, מישהו אמר לך שיש לך פסקול משגע?, באתר "Time Out ישראל", 3 במאי 2021 ניר וולף, משחקות בחאקי: "המפקדת" היא הסדרה הכי כיפית על המסך, באתר ישראל היום, 4 במאי 2021 רם קיץ, ביקורת מתגלגלת: המפקדת, באתר עין הדג, 18 במאי 2021 ניר וולף, "המפקדת" ממשיכה לספק את הסחורה כפרודיה על חוסר ההיגיון הצה"לי, באתר ישראל היום, 20 באוקטובר 2022 גילי איזיקוביץ, "המפקדת" חוזרת והיא עדיין תענוג נדיר, באתר הארץ, 20 באוקטובר 2022 אבישי סלע, ‏רלוונטית. מרגשת. משעשעת. "המפקדת" מפרקת את המיתוס של צה"ל, באתר "Time Out ישראל", 20 באוקטובר 2022 שי רגב, ‏רק התחיל, והנה אני מכריזה: העונה השנייה של "המפקדת" אפילו טובה יותר, באתר מעריב אונליין, 20 באוקטובר 2022 סמדר שילוני, "המפקדת" מאבדת בעונתה השנייה את הדרמה והקומדיה שלה, ובעיקר את עצמה, באתר ynet, 20 באוקטובר 2022 מיכל קדוש, ‏מאחורי הפסקול של "המפקדת": אקו ותומר כץ מספרים על הפרויקט הגדול, באתר מעריב אונליין, 25 בנובמבר 2022 עידו דוד כהן, באופן בלתי נמנע, "המפקדת" התאימה למציאות כמו כפפה ליד, באתר הארץ, 13 באוקטובר 2024 רייטינג: אלונה סער חוזרת, כמה השיגה ארץ נהדרת?, באתר אייס, 20 באוקטובר 2022 רייטינג: חיים אתגר הביס את צבי יחזקאלי ורשת 13?, באתר אייס, 24 באוקטובר 2022 רייטינג: ארץ נהדרת מנצחת את המתחרים ומפסידה לעצמה, באתר אייס, 27 באוקטובר 2022 רייטינג: מאסטר שף VIP ריסקה את רשת 13?, באתר אייס, 31 באוקטובר 2022 רייטינג: קשת 12 שוב הנחילה תבוסה כואבת לרשת 13?, באתר אייס, 3 בנובמבר 2022 רייטינג: הריאליטי החדש של קשת מאכזב, אבל איפה סיים בדירוג?, באתר אייס, 7 בנובמבר 2022 רייטינג: ארץ נהדרת מחזירה את הצבע לקשת 12?, באתר אייס, 10 בנובמבר 2022 מתוך דו"חות של הוועדה הישראלית למדרוג רייטינג: ארץ נהדרת מתפוצצת, כמה השיגה השבעת הממשלה?, באתר אייס, 17 בנובמבר 2022 רייטינג: קשת 12 מאבדת צופים לטובת אבודים?, באתר אייס, 21 בנובמבר 2022 רייטינג: המירוץ למיליון בזינוק, האח הגדול מקרטע לקראת הגמר, באתר אייס, 8 בספטמבר 2024 רייטינג: המרוץ למיליון מרסק את משחקי השף בפער ענק, באתר אייס, 11 בספטמבר 2024 רייטינג: האח הגדול מקרטע לגמר, המירוץ למיליון ממשיך להפציץ, באתר אייס, 16 בספטמבר 2024 רייטינג: המירוץ למיליון מביסה את משחקי השף, רביב דרוקר מתפוצץ, באתר אייס, 18 בספטמבר 2024 רייטינג: המירוץ למיליון מגיעה לגמר בנתוני שיא, הפטריוטים מתקשים, באתר אייס, 23 בספטמבר 2024 רייטינג: גמר 'המירוץ למיליון' בהתפוצצות, הפטריוטים שוב מתחזקים, באתר אייס, 25 בספטמבר 2024 רייטינג: קשת 12 בנתון חלש שאיפשר לערוץ 14 לאיים, באתר אייס, 30 בספטמבר 2024 10 דברים שלא ידעתם על "המפקדת", באתר כאן – תאגיד השידור הישראלי, 26 באוגוסט 2021 עונה 3 פרק 3, "ציפיות" - הכניסה ל"בה"ד 12" היא הכניסה למתחם ששימש בעבר את הטלוויזיה, וכיום משמש את אולפני ההפקה והצילום הפרטיים של חברת "מובי מוביל ישראל", המופיעים ברשימת הקרדיט בסוף הפרק שגיא בן נון‏, בעקבות ההצלחה: הסדרה "המפקדת" תמשיך לעונה שנייה בכאן 11, באתר וואלה, 20 באפריל 2021 'המפקדת' תחזור לעונה נוספת? כאן 11 בהחלטה דרמטית, באתר אייס, 20 בנובמבר 2021 ערן סויסה, הצבא צועד על ליהוקו: סוד הקסם של "המפקדת", באתר ישראל היום, 29 באפריל 2021 עידו ישעיהו‏, המסדר יימתח להקשב: "המפקדת" צריכה להיות הלהיט הבא של כאן 11, באתר וואלה, 15 באפריל 2021 עידו ישעיהו‏, מי שאוהב: "המפקדת" שרטטה את אחת הדמויות המרגשות ביותר בטלוויזיה, באתר וואלה, 17 במאי 2021 אביב עגיב, ‏ביקורת סדרות: "המפקדת" תעשה לצבא את מה ש"חזרות" עשתה לתיאטרון, באתר "סרוגים", 18 באפריל 2021 רועי אבן, ‏מאה ביחסי אנוש, באתר ‏מאקו‏, 15 באפריל 2021 שרון גולן מאירי, ‏"זה פשוט בושה לראות את זה בסדרה", באתר ‏מאקו‏, 19 באפריל 2021 ניר וולף, זחיחות, זלזול והתנהגות מופקרת: הגיע הזמן שהצבא יבין את מה שהבינו ב״המפקדת״, באתר ישראל היום, 8 בספטמבר 2024 ביאורים המדרוג נכתב על פי נתוני צפייה ראשוניים, כולל צפייה נדחית עד 2:00 בלילה במגזר היהודי באוכלוסייה הכללית